# Karjalan teologisen seuran kertomus toiminnasta vuonna 2013

1. **Yleistä**

Karjalan teologinen seura on perustettu Joensuussa keväällä 2003. Seuran tehtävänä on tarjota ekumeeninen keskustelufoorumi itäsuomalaiselle teologikunnalle sekä osallistua ajankohtaiseen yhteiskunnalliseen keskusteluun. Näitä tavoitteita seura toteutti toimintavuoden aikana muun muassa järjestämällä esitelmä- ja keskustelutilaisuuksia.

Seura vietti vuonna 2013 10-vuotisjuhlavuottaan.

Seura on pyrkinyt tilaisuuksien teemoissa ottamaan huomioon ajankohtaisuuden sekä liittymisen lännen ja idän kirkon perinteisiin.

Karjalan teologinen seura on Tieteellisten seurain valtuuskunnan (TSV) jäsen.

1. **Vuosikokous, hallitus ja toimihenkilöt**

Karjalan teologisen seuran vuosikokous pidettiin 18.4.2013. Läsnä oli 15 seuran jäsentä.

Hallituksen puheenjohtajaksi vuosikokous valitsi edelleen professori Paavo Kettusen. Hallituksen varsinaisiksi jäseniksi valittiin professori Hannu Mustakallio ja TT Kati Kemppainen. Hallituksen varajäseniksi valittiin kirkkoherra Ville Ojala ja tohtorikoulutettava, TM Hanne Janhonen.

Lisäksi hallitukseen ovat toimintavuonna kuuluneet hiippakuntadekaani TT Sakari Häkkinen ja yliopistonlehtori TT Pekka Metso. Läntisen teologian opiskelijoiden ainejärjestöä Fides Ostiensista hallituksessa on edustanut Juuso Sikiö. Ortodoksisen teologian opiskelijajärjestön Pistiksen edustajia ovat olleet Artturi Hirvonen ja Annamari Muikku.

Seuran varapuheenjohtajana on toiminut Pekka Metso, rahastonhoitajana ovat toimineet Jouko Kiiski (30.5. asti) ja Marita Tiili (30.5. alkaen) ja julkaisusihteerinä Hannu Mustakallio.

Seuran sihteerinä ovat kertomusvuoden aikana toimineet pastori TM Marita Tiili (1.9. asti) ja TK Atte Hokkanen (1.9. alkaen).

Vuoden 2013 aikana hallitus piti viisi kokousta, joissa käsiteltiin yhteensä 71 asiakohtaa.

1. **Jäsenet**

Seuralla oli vuoden 2013 lopussa yhteensä 124 jäsentä (edellisenä vuonna 127), joista varsinaisia jäseniä oli 86 (88), opiskelijajäseniä 18 (20), kannatusjäseniä 18 (19) ja kunniajäseniä 2. Kannatusjäseniin kuuluivat Kuopion, Mikkelin ja Lapuan hiippakuntien tuomiokapitulit sekä 15 seurakuntaa.

Seura kutsui vuoden 2013 vuosikokouksessaan kunniajäsenikseen emerituspiispa Matti Sihvosen ja emerituspiispa Wille Riekkisen.

1. **Toiminta**

Vuoden 2013 toiminta koostui kaikille avoimista yleisöilloista. Vuosikokouksen yhteydessä vietettiin seuran 10-vuotisjuhlaa, johon kuului kunniajäsenten kutsuminen ja juhlaesitelmä. Seuran hallitus vietti kunniajäsenten kanssa vuosikokousillallista.

* 1. Yleisöillat

Seura järjesti vuonna 2013 viisi yleisöiltaa. Tilaisuuksien osanottajamäärä oli yhteensä 182 henkeä.

Seuraavassa on lueteltu yleisöillat, niiden teemat, alustajat ja yleisömäärät:

|  |  |  |  |
| --- | --- | --- | --- |
| **Pvm** | **Teema** | **Alustaja** | **Yleisömäärä** |
| 14.2.2013 | Vanhoillislestadiolaisten hoitokokousten toiminta ja tarkoitus | Dosentti Aini Liljakumpu | 58 |
| 14.3.2013  18.4.2013 | Kirkkojen maailmanneuvoston naisten vuosikymmenen ortodoksiset naiskuvat  Vuosikokousesitelmä: Karjalan teologinen seura 10 vuotta. | Teologian tohtori Eeva Raunistola-Juutinen  Professori Hannu  Mustakallio | 31  23 |
| 31.10.2013  28.11.2013 | Ortodoksisuus ja huomisen haasteet  Onko toivoa? Ihmisoikeudet, kirkon kansainvälinen työ ja vaikea maailma | Metropoliitta Ambrosius  Suomen Lähetysseuran katastrofityön koordinaattori, teologian maisteri Timo Frilander | 56  14 |

* 1. Muu toiminta

Seuran puheenjohtaja Paavo Kettunen on osallistunut Tieteellisten seurain valtuuskunnan organisoiman Julkaisufoorumin työskentelyyn.

Seura nimesi läntisen teologian opiskelijan Teemu Sarkkisen vuoden opiskelijaksi, jolle luovutettiin kirjalahjakortti Suomalaiseen kirjakauppaan Fides Ostiensiksen vuosijuhlassa 18.4.2013.

Seura valmisteli helmikuussa 2014 järjestettyä teologista symposiumia *Kirkko myrskyn silmässä.* Valmistelutyöryhmään kuuluivat hallituksesta Paavo Kettunen, Sakari Häkkinen, Pekka Metso, Ville Ojala ja Hanne Janhonen, Pohjois-Karjalan teologipiirin edustaja Salla Romo sekä Fides Ostiensis ry:n ja Pistiksen edustajat.

1. **Tiedotus**

Seuran toiminnasta kerrottiin jäsenille jäsentiedotteiden välityksellä. Sen lisäksi seuran tiedotuksessa otettiin huomioon luterilaisen ja ortodoksisen kirkon sekä koululaitoksen ja yliopiston piirissä Pohjois-Karjalassa toimivat teologit. Kuopion ja Mikkelin tuomiokapituliin toimitettiin tiedote seuran toiminnasta. Myös tiedossa oleville eläketeologeille toimitettiin informaatiota. Pääasiallisena tiedotuskanavana oli sähköposti.

Lisäksi yleisöilloista tiedotettiin *Kirkkotien*, *Karjalaisen* ja *Karjalan Heilin* välityksellä,

*teologia.fi*-sivustolla sekä yliopiston tapahtumakalenterissa. Seuralla on omat verkkosivut osoitteessa [www.karjalanteologinenseura.fi](http://www.karjalanteologinenseura.fi).

1. **Talous**

Seuran talous perustui ennen muuta jäsenmaksutuloihin. Jäsenmaksu oli 20 euroa varsinaisilta jäseniltä, 7 euroa opiskelijajäseniltä ja 120 euroa kannatusjäseniltä.

Jäsenmaksunsa suoritti vuonna 2013 yhteensä 50 varsinaista jäsentä 124 jäsenestä, 1 opiskelijajäsen 18 opiskelijajäsenestä ja 18kannatusjäsentä 18 kannatusjäsenestä. Hallituksen jäseniltä ei ole peritty jäsenmaksua.

Suurimmat menoerät olivat symposiumin järjestämiseen liittyvät kustannukset, sihteerin palkkakulut sekä yleisöiltojen esitelmöijien matka- ja majoituskulut.

Seuran verkkosivuilla on ollut Joensuun Seudun Osuuspankin ja Pohjois-Karjalan Sähkön mainokset.

Seuran toiminnantarkastajana on toiminut lehtori Juhani Sainio ja varatoiminnantarkastajana hallintojohtaja Tommi Mäki.